|  |  |  |
| --- | --- | --- |
| **Elem tartalma: Kiscsoportos kérdések**  a „Hivatás” tábor előadásait feldolgozó foglalkozásokhoz | | Kategória: csoportfoglalkozás |
| Szerzők: *Bezák Tamás atya*  *Fejérdy Áron atya*  *Maczák Tamás atya*  *Koronkai Zoltán atya*  *Farkas László atya* | | Esemény: Tábor |
| Kapcsolódó téma: Hivatás | Kapcsolódó előadás: Kapcsolódó előadás: **„Jöjj, kövess engem!” (Lk 18,22)**  A „Hivatás” tábor négy lelkészi előadása egyben | |
| Régió: Összrégió | Település: | Időpont:2018.07. |

Kapcsolódó anyagok:

**Főelőadás négy az egyben:**

2018\_07\_hivatas\_jojj\_kovess\_engem\_negy\_foeloadas\_egyben\_foelodas\_ossz\_tabor

**Főelőadások:**

2018\_07\_hivatas\_embernek\_lenni\_foeloadas\_ossz\_tabor

2018\_07\_hivatas\_mindent\_elhagyni\_Krisztusert\_foeloadas\_ossz\_tabor

2018\_07\_hivatas\_donteni\_foeloadas\_ossz\_tabor

2018\_07\_hivatas\_keresztenynek\_lenni\_hivatas\_foeloadas\_ossz\_tabor

**Csoportfoglalkozás:**

2018\_07\_hivatas\_kiscsoportos\_kerdesek\_csoport\_ossz\_tabor

**A kapcsolódó anyagok rövid tartalmi leírása és a fent felsoroltakon kívül a témánkhoz és az eseményhez kapcsolódó esetleges egyéb anyagok az alábbi téma- és eseményösszegző dokumentumban találhatóak:**

2018\_07\_hivatas\_tabor\_osszegzo\_ossz\_tabor

Törzsanyag:

**Kérdések a kiscsoporthoz**

**I. Előadás: Embernek lenni!**

Milyen tevékenységek közben érzed „áramlatban”[[1]](#footnote-1) magad? (FLOW)

Milyen kapcsolatokban élsz meg igazi elevenséget?

Hol vagy hatékony, ahol azt érzed, hogy erőfeszítéseid gyümölcsözőek?

Milyen kihívások okoznak sikert?

„Amikor a kihívások (elvárások) arányban vannak a képességeiddel, akkor helyeden vagy.” Mikor érezted, hogy intenzíven használod és mikor azt, hogy a túl alacsony vagy magas kihívás miatt elveszted a motivációt?

„Arrafelé kell keresni hivatásod, ahol több szeretetet tudsz adni és befogadni.” Melyik kapcsolatban tudsz több szeretetet adni és befogadni? Milyen helyzetekben? Milyen körülmények között?

Milyen tevékenységben, szeretetkapcsolatban, élményben tudtad megélni, hogy közben egyúttal Istennel is egyesülsz?

Annyira valósítod meg emberségedet, amennyiben Jézust tekinted az emberség mintájának. Milyen helyzetekben fordult már elő veled, hogy megkérdezted magadtól, hogy mit tenne Jézus a helyemben?

Hogyan tudnád ezt hétköznapi gyakorlattá tenni?

Miből sejthetem, ha családos hivatásom van?

Milyen pozitív tapasztalatod van családos hivatást élőkkel?

**II. Előadás: Mindent elhagyni Krisztusért!**

Miből sejthetem, ha papi vagy szerzetesi hivatásom van?

A hivatás lényegi összetevői: kedv, képesség, lehetőség, indíttatás. Neked mihez van kedved? Milyen irányba mutatnak a képességeid és lehetőségeid jelen helyzetedben? Milyen hivatáshoz lenne kedved?

Milyen pozitív tapasztalatod van papokkal, szerzetesekkel?

Mit jelent papnak lenni? Mi az amit csak egy pap tud közvetíteni?

Mit jelent szerzetesnek lenni? Ha szerzetes lennél, milyen közösséget választanál? Mit gondolsz, melyik fogadalom okozná a legtöbb küzdelmet számodra és miért?

Hogyan élhetjük meg keresztényként a tisztaságot, szegénységet, engedelmességet?

**III. Előadás: Dönteni!**

Szerinted mi az igazi siker?

Mi az ami által kiszólít, tovább hív minket Isten?

Mik a mély, hiteles vágyaid? Sorolj fel párat!

Mik a nem hiteles, felszínes vágyaid? Sorolj fel párat!

Mi az ami gátol döntésedben, ami megakadályoz, hogy előre tudjak lépni?

Honnan tudom, hogy jó döntést hoztam?

Hogyan tudom megkülönböztetni a Szentlélek indításait a nem hiteles motivációktól?

**IV. Előadás: Kereszténynek lenni!**

Mit jelent számodra, hogy keresztény vagy?

Életednek melyik területe az, amiről nehezen tudsz Istennel beszélni, átadni neki?

Van tapasztalatod arról, hogy valaki felfigyelt rád, mert "másképp" viselkedtél, mint azt a világ várná?

Mivel tudsz tanúságot tenni, és hol tudnál evangelizálni?

Hogyan segíti mindennapjaidat, hogy egy közösség tagja vagy?

Tapasztaltad már Isten szeretetét egy közösségen keresztül?

Szerinted milyen lelkület szükséges ahhoz, hogy egy közösség működjön? - a résztvevők részéről

Tudsz demonstrálni egy negatív példát, ami rombolja a közösséget?

Mi lenne a fenti negatív példára a keresztényi válasz? Akár el is játszhatjátok!

Az élet melyik területén tudnál kovász lenni a világban? (pl. kultúra, közélet, oktatás, szociális terület)

Az Egyázban milyen szerepet, szolgálatot vállalnál szívesen? Mire hív a Szentlélek? (Mihez van tehetséged, karizmád?)

Eszközigény:

1. Ritkán tapasztaljuk meg passzív állapotban, gyakrabban akkor, amikor nehezebb célt tűzünk ki és amikor minden képességünket igénybe kell vennünk annak eléréséhez és amikor az ember teljesen elmerül valamiben. A „flow”-t akkor érjük el, ha már nem az erőfeszítésre koncentrálunk, hanem amikor már élvezzük a tevékenységet, sőt valamiképp magát az erőfeszítést is. [↑](#footnote-ref-1)